Document ID: 32007D0072

32007D0072
L 032/180
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 20 декември 2006 година
за удължаване на срока на някои решения за държавни помощи
(нотифицирано под номер С(2006) 6927)
(текст от значение за ЕИП)
(2007/72/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност, и по-специално членове 87 и 88 от него,
като има предвид, че:
(1)
Срокът на действие на Регламент (ЕО) № 2204/2002 на Комисията от 5 декември 2002 г. за прилагане на членове 87 и 88 от Договора за ЕО по отношение на държавната помощ за заетост (1), Регламент (ЕО) № 70/2001 на Комисията от 12 януари 2001 г. за прилагане на членове 87 и 88 от Договора за ЕО по отношение на държавната помощ за малки и средни предприятия (2) и Регламент (ЕО) № 68/2001 на Комисията от 12 януари 2001 г. относно прилагането на членове 87 и 88 от Договора за ЕО по отношение на държавната помощ за обучение (3), беше продължен с Регламент (ЕО) № 1976/2006 на Комисията от 20 декември 2006 г. за изменение на Регламенти (ЕО) № 2204/2002, (ЕО) № 70/2001 и (ЕО) № 68/2001 по отношение на удължаването на сроковете на прилагане (4) до 30 юни 2008 г.
(2)
С оглед избягване на ненужната административна работа и гарантиране на правна сигурност е уместно да се удължи валидността на решенията, с които Комисията е одобрила схеми за помощи, нотифицирани въз основа на регламентите за освобождаване, попадащи в приложното поле на горепосочения регламент за продължаване,
ПРИЕ НАСТОЯЩОТО РЕШЕНИЕ:
Член 1
Без да се засягат съответните мерки, съдържащи се в точка 107, трето тире от Насоките относно националната регионална помощ за 2007-2013 г. от 4 март 2006 г. (5), приети от всички държави-членки, валидността на решенията на Комисията, с които са одобрени схеми за държавна помощ въз основа на Регламенти (ЕО) № 2204/2002, (ЕО) № 70/2001 или (ЕО) № 68/2001 преди влизането в сила на настоящото решение, се удължава до 30 юни 2008 г.
Член 2
Адресати на настоящото решение са държавите-членки.
Настоящото решение се прилага от 1 януари 2007 г.
Съставено в Брюксел на 20 декември 2006 година.

Labels: 4
15
19